Comunità almanòfona ëd Belgi

Vos an lenga piemontèisa Për amprende a dovré 'l sistema dle parlà locaj ch'a varda sì. La comunità almanòfona an Belgi a l'é për popolassion la tersa comunità lenghìstica dël Belgi. A l'é formà da doi canton a l'est dël pais, su na surfassa d'854 chilòmeter quàder, anté ch'a vivo apopré 74.000 përson-e ëd lenga alman-a. Ij doi canton, Eupen a nòrd e Saint-Vith a sud, a son separà da la sima pì àuta dël Belgi (694 méter). Ël capleugh dla Comunità a l'é Eupen. L'alman a l'é la lenga aministrativa, ma le neuv comun-e dla comunità almanòfona a son dle comun-e a facilitassion, visadì a devo eufre dle facilitassion lenghìstiche ai francòfon. Stòria Eupen: ël Palass dël Consej dla Comunità Dël 1814 la comunità almanòfona ëd Belgi a fasìa part ëd la Renania prussian-a. A l'é stàita gionzùa al Belgi con ël tratà ëd Versailles dël 1920. Ant ël 1940 a l'é stàita pijà d'l'Almagna e a l'é stàita torna gionzùa al Belgi apress la sconda guèra mondial. Conomìa Ël tessù econòmich diversificà a l'é formà a l'86% da amprèise cite e mojen-e; ël 45% dla produssion dj'amprèise a l'é esportà. La disocupassion a l'é al 6,7%. Organisassion polìtica La comunità almanòfona a l'ha drit a 'n goern (quatr ministr), un parlament (25 segg), doi arpresentant federaj e un deputà europengh. A l'é autònoma an materie 'me l'ansegnament, la coltura, la polìtica dl'ocupassion, ël finansiament ëd le comun-e. Ël ministr-pressident dël goern a l'é Karl-Heinz Lambertz. Aiuto per la lettura Ayuda para la lectura Help for Reading Rintré ant la Piòla Contaté j'Aministrator Lìber për Amprende Coression ortogràfica Tastadura piemontèisa Portaj e Proget Agiut pr'ij Contributor Travajòt sempi